
CRONICI 


METODE ŞI MORAVURI « ŞTIINŢIFICE » 

Soriind paginele de faţă, nu am intenţiunea să mâhnesc, cu dinadinsul, 
pe cineva. 

In regulă generală, socotesc că rezultatele muncii acelora care s’an 
străduit să ajungă la o lămurire teoretică, merită o cercetare critică obiec¬ 
tivă şi calmă, expusă în formele liniştite ale stilului ştiinţific. 

Dar de data aceasta, problema în faţa căreia mă aflu depăşeşte margi¬ 
nile normale ale interpretării unor opere izolate, căci voi fi obligat a trata 
despre o adevărată epidemie psihică, atât de primejdioasă, încât sentimentul 
datoriei mă îndeamnă să o combat. 

De ani de zile, un val de misticism ne-a acoperit, sufocând libera cerce¬ 
tare ştiinţifică, spiritul şi procedeele criticismului metodic, viţiind minţile 
debile, sau insuficient coapte, ademenindu-le spre atitudini şi idealuri a 
căror singură calitate este de a fi înfierbântate până la incandescenţă lăun¬ 
trică şi în aoelaşi timp, crescute gigantic dincolo de toate limitele, până 
în haos. 

Această gândire antiştiinţifică este contagioasă, dela om la om, dela 
grup Ia grup, prin prestigiul unul anume stil şi mai ales printr’un apel stă. 
ruitbr repetat, după tehnica slooganurilor, la superstiţii şi resentimente 

Antidotul nu poate fi decât demonetizarea ei, prin arătarea orudă a 
ridicolului pe care îl cuprinde. La analiza rece a acestei epidemii, studiată 
atât în lucrările marilor ei promotori cât şi în opiniile mărunte al contami¬ 
naţilor de a doua mână, va trebui deci să se adaoge atacul polemic direct, 
cel puţin ori de câte ori, aşa cum spune cronicarul «lucrurile atingându-se 
de rădăcina răului, gura noastră grăitoare de adevăr nu se va răbda să 
nu fie ». 


Cunoaşterea prin « participare la fenomen » 

Metodologia ştiinţifioă pretinde ca toate observaţiile făcute asupra feno¬ 
menelor pe care vrem să Ie studiem, să ţie seama de anumite reguli. Astfel, 
observaţia trebue să fie obiectivă (adică lipsită de prejudecăţi şi sentimente 
de valoare); precisă (adică obţinută pe calea măsurării, numărării, şi a înre¬ 
gistrării cât mai credincioase, de câte ori e ou putinţă, ou ajutorul unel¬ 
telor mecanioe); exactă (adică ţa totul corespunzătoare cu stările de fapt); 

mat mult decât atât, ea trebue să fie completă, calitate ce nu se poate 
obţine decât printr’o observare sistematică şi analitică. In sfârşit, obser¬ 
vaţia trebue să fie verificată, repetată şi consemnată imediat în scris. 

Toată seria aceasta de condiţii, a căror satisfacere atrage după sine 
calitatea ştiinţifică a observaţiei, nu pot fi deplin respectate decât în cazul 
aşa numitelor observafiuni directe, adică în acele pe care observatorul ştiin¬ 
ţific le face la locul şi în timp ce se petrece fenomenul. 

In lipsa observaţiilor directe, cercetătorul e obligat a se folosi de obser¬ 
vaţiile executate de către informatori needucaţi ştiinţific, care întâmplător 
au asistat sau au participat la fenomen. 0 întreagă tehnică de lucru, des- 
voltată mai ales în ştiinţele istorice, care lucrează aproape exclusiv pe un 
asemenea material de a doua mână, a fost elaborată pentru a permite, pe 
baza unei «critici a documentelor», să se opereze trecerea dela observarea 
indirectă la reconstituirea faptelor. Gradul de maturitate ştiinţifică a unei 
lucrări se cunoaşte însă după proporţia observaţiilor directe faţă de cele 
indirecte, efectuate asupra fenomenelor ce se studiază. 

Respectarea tuturor acestor reguli ne permite deci strângerea unui ma¬ 
terial de fapte care au dreptul de a intra în judecăţile graţie cărora se înte¬ 
meiază ştiinţa, pe calea aplicării aşa numitului « raţionament experimental », 
adică a unei tehnice de confruntare sistematică a faptelor cu gândurile 
noastre. ' 

Metoda ştiinţifică este la largul ei mai ales în aşa numitele « ştiinţe ale 
naturii» în care obiectivitatea deplină, cu alte cuvinte considerarea din 
exterior a obiectelor sau fenomenelor considerate drept obiecte, nu este cu 
nimic tulburată. 

In schimb, ştiinţele care se ocupă de om şi de activitatea lui, întâmpină 
extraordinare dificultăţi, născute din faptul că omul este în acelaşi timp 
subiect cercetător şi obiect de cercetare. 

La prima aparenţă, această împrejurare ar trebui să permită omului 
o cunoaştere mai adâncită decât aceea a ştiinţelor naturii, căci, pe lângă 
observarea exterioară a fenomenelor, am avea putinţa de a cunoaşte şi 
aspectul subiectiv al faptelor, prin autoanalizarea noastră. Omul nu poate 
observa decât din exterior felul în care de pildă apa, la 100 de grade Celsius, 
în condiţii normale de presiune atmosferică, se preface în aburi. Pe când 
un fenomen social, de pildă viaţa de familie, poate fi cunoscut atât prin 
observarea exterioară a obiectelor, faptelor şi opiniilor care constitue viaţa 
de familie, cât şi prin autoanaliza sentimentelor şi judecăţilor noastre in¬ 
time, pe care în mod fireso le avem, prin traiul nostru zilnic în mijlocul 
unei familii. 

In realitate, ceea ce ştim noi înşine, în intimitatea gândirii şi simţii ii 
noastre despre fenomenele sociale la care participăm, mai rău ne încurcă 
decât ne ajută. Prejudecata curentă a tuturor oamenilor cari nu au fost 
supuşi acelui dresaj foarte penibil care se numeşte educaţia şriinţifică, tinde 
totuşi să acorde acestor cunoştinţe empirice, născute spontan din partici¬ 
parea la viaţa socială, o valoare absolută, în ciuda faptului că aceste cuno¬ 
ştinţe sunt parţiale, în dublul sens al cuvântului; parţiale,pentrucă ele nu, 

ne dau seama decât despre un fragment al vieţii sociale, şi parţiale, pentrucă 
sunt întotdeauna părtinitoare. 

Ar apărea oricui drept absurdă pretenţia de a întemeia ştiinţa geolo¬ 
giei şi a geografiei prin considerarea unui singur fir de praf, ori a oceano¬ 
grafiei prin cunoaşterea unei singure picături de apă. In schimb, ni se pare 
că este logic ca întreg mecanismul societăţii să poată fi reconstituit pe baza 
experienţei spontane a unui singur om, sau a câtorva oameni. 

Prejudecata aceasta se întemeiază tocmai pe faptul că omul este o fiinţă 
cugetătoare, astfel că el nu îşi poate duce lupta pentru existenţă decât dacă 
îşi face o părere despre el însuşi şi despre lumea care îl înconjoară. Este 
deci firesc ca omul să aibe gata elaborată o « sociologie spontană » care îi 
permite să judece rostul lui în seria de fenomene care îl înconjoară. Nimeni 
nu are pretenţia de a şti, din experienţă personală, în ce consistă termo¬ 
dinamica sau astronomia, dar toată lumea are pretenţia de a şti ce este o 
familie, un oraş, un sat, o armată, un stat, etc. 

întrebarea este cfe valoare ştiinţifică are această cunoaştere sociologică 
spontană ? Dacă am fi încredinţaţi că sociologia spontană e deplin valabilă 
cercetarea ştiinţifică a omului şi a traiului lui, laolaltă cu alţi semeni de-ai 
lui, ar fi cât se poate de uşdSră, căci ea s’ar reduce la o serie de analize a 
unor informatori bine aleşi. Un om luat din piaţă, în zorii zilei, cu coşniţa 
în mână, ne-ar putea face un cura de economie politică. Un impiicinat, pe 
Sălile Tribunalului, ne-ar putea lănjuri ce este dreptul. Un cetăţean ale¬ 
gător sau manifestant la o sală de întruniri publice, ne-ar desvălui tainele 
ştiinţei şi artei politice. Un soldat, ne-ar spune ce este războiul şi aşa 
mai departe. 

Fiecare din ncji ar trebui, de asemeni, să fim perfect lămuriţi asupra 
ceea ce este psihologia. Mai mult încă, oamenii sănătoşi ne-ar învăţa ce 
_este biologia, iar bolnavii ne-ar învăţa medicina. Dacă am avea răbdare 
să depănăm toate cunoştinţele spontane ale oamenilor, am putea deci recon¬ 
stitui toată ştiinţa facultăţilor, academiilor şi bibliotecilor. 

Demonstraţia aceasta prin reducere la absurd, ne dovedeşte că toate 
aceste cunoştinţe spontane ale oamenilor, născute din calitatea lor de par¬ 
ticipanţi la anume fenomene, nu pot constitui ştiinţa. 

Atunci ce valoare informativă au toate aceste teorii spontane, ale par¬ 
ticipanţilor la fenomene ? Nu ne pot servi ele măcar drept un îndreptar 
pentru o ulterioară cercetare ştiinţifică? Nici măcar atât. Dimpotrivă, ele 
constituiesc pentru ştiinţă o sursă sistematică de eroare, pentru simplul 
motiv că scopul acestor cunoştinţe spontane nu este acela al cunoaşterii, ci 
al acţiunii. Cunoaşterea spontană socială este de aceea o cunoaştere iluzorie, 
o cunoaştere de caracter « fetiş », cum s’a spus. 

Nu este vorba numai de intervenţia acelor «idoli», pe care,încă dela 
începuturile ei, metodologia ştiinţifică a semnalat, prin graiul lui Bacon, 
şi nici de acele « minciuni convenţionale » de care vorbea Nordau, atât de la 
modă acum câteva generaţii şi atât de uitate de atunci încoace. Ci este vorba 
de pricini încă mai adânci, care sunt legate esenţial de procesul cunoaşterii 
noastre spontane despre viaţa socială. 

Societatea este un fenomen de convieţuire a oamenilor. Prin însăşi na 
tura ei, ea depăşeşte marginile individualităţii. Ceea ce face ca societatea 
să capete anume forme, să sufere anume procese de prefacere, sunt o serie 
de factori care niciodată nu intră în zona de conştiinţă a membrului parti¬ 
cipant. Omul nu îşi dă seama nici de el însuşi, ca fiinţă biologică, şi nici de 
el însuşi ca fiinţă sooială. 

Biologic, el nu îşi dă seama de prezenţa unei mase hereditare care apasă 
atavic asupra lui, nu-şi dă seama de rostul organelor lui, nu bănuie efectele 
echilibrului sau desechilibrului endocrinologio, nu poate surprinde bătaia 
efectelor pe care diverşi microbi sau diverse boli le pot avea asupra tempe¬ 
ramentului lui, calităţilor lui intelectuale şi morale, asupra vieţii lui însăşi. 

Sociologic, omul nu poate să-şi dea seama de influenţa pe care o pot 
exercita asupra lui lupta grupului său pentru exploatarea naturii, cu aju¬ 
torul unei anume tehnici de producere, lupta oamenilor între ei pentru a 
stăpâni şi folosi bunurile produse, nu-şi poate da seama de presiunile de¬ 
mografice, de structura istorică a diviziunii sociale a muncii, care îi fixează 
un anume loc în societate, de presiunea curentelor de opinie care îl îndeamnă, 
de natura echilibrului instabil care face ca societatea să meargă de-a-lungul 
întregii ei istorii. 

Este fără îndoială adevărat că acest om este « autorul şi actorul pro¬ 
priei sale drame », cum spune Marx, dar această dramă seamănă cu aceea 
a ucenicului vrăjitor, care declanşează puteri ce îl întrec ou mult şi pe care 
nu le poate nici stăpâni nici înţelege «spontan ». 

Chiar încercările de cercetare critică, ştiinţifică, sunt limitate, în posi¬ 
bilităţile lor, de asemenea impedimente sociale. Cea mai ascuţită dintre 
încercările de analiza a societăţii, poartă de aceea pecetea rădăcinilor sale 
sociale. 

Noi nu ne putem da seama decât de un anume fragment de viaţă socială, 
privit dintr’un anume punct al vieţii sociale. Pentru a le depăşi, pentru a 
cuprinde mai-mult şi mai obiectiv, trebuie ca însăşi împrejurările sociale 
să ne scoată afară din poziţia noastră iniţială, desvăluindu-ne alte orizon¬ 
turi, ceea ce se poate obţine fie prin studiul comparat al diverselor socie¬ 
tăţi, fie prin schimbarea rapidă a însăşi societăţii în care trăim. 

Atâta vreme însă oât ne mărginim la participarea constantă la o socie¬ 
tate, într’un anume punct al ei, toate străduinţele noastre de cunoaştere 
nu ne pot duce decât la cunoaşteri iluzorii, al căror rost social este de a 
uşura participarea noastră. Ele ne furnizează deci nu explicaţii cauzale, 
teoretic valabile, • asupra ansamblului social care ne cuprinde, ci motivări 
personale, pentru justificarea poziţiei noastre în acest ansamblu. 

Toată « sociologia vulgară », născută spontan prin participare la feno¬ 
menul social r este de aceea departe de a constitui vreun început de expli¬ 
care teoretică. Dinpotrivă, explicarea teoretică trebuie să încerce a lămuri, 
pe de o parte legile de a fi ale stărilor obiective de fapte din anume ihoment 
de viaţă ale unei societăţi şi pe de altă parte legile de a fi ale opiniilor parti¬ 
cipanţilor la acea viaţă socială. Sociologia spontană a participanţilor la feno¬ 
mene nu este aşa dar decât un obiect de studiu pentru sociologia ştiinţifică, 

a cărei sarcină este de a explica viaţa oamenilor în întregul ei, constituită 
fiind ea din fapte şi păreri , în egală măsură. 

Pentru toate aceste motive suntem în drept să afirmăm că una din cele 
mai naive iluzii ale celor care vor să ajungă la cunoaşterea vieţii sociale şi 
a producţiilor spirituale ale poporului românesc, este de a crede în eficaci¬ 
tatea suverană a unei « trăiri » în mijlocul satelor. 

Fără îndoială, o viaţă petrecută în sat poate, în anume sens, să ajute 
pe cercetătorul satului. O bună parte din folkloriştii noştri sunt în această 
situaţie favorizată. Pilda unui Pamfil, pentru care satul natal Ţapu, a fost 
o nesecată mină de informaţii, pilda unui Sabin Drăgoi, care în culegerea 
sa de colinde îşi dapănă, în prefaţă, amintirile care l-au făcut să stăruie în 
studiul muzicei populare, pilda atâtor altora, dintre cei mai de seamă, este 
concludentă. 

Cu o condiţie însă: calitatea de participant la fenomenul social al satului 
să nu constituie, singură, metoda de cunoaştere, ci doar un sprijin moral 
în greaua operaţie de cercetare, pe care de altfel şi cercetătorii mai sus ară¬ 
taţi au dus-o cu metodele şi tehnicile cele mai perfecţionate care existau 
pe timpul lor. 

Dacă însă folkloristul se întemeiază pe experienţa sa personală pentru 
a se dispensa de munca de cercetare, dacă el crede că se poate ajunge la 
cunoaşterea folklorului prin instrospecţie, atunci calea pe care apucă este 
cu totul greşită. Mai grav încă, dacă la prima greşală mai adaogă şi pre¬ 
tenţia exlusivistă că singura metodă de cercetare posibilă este participarea 
la fenomen, cu arătarea unui dispreţ faţă de metoda cercetării obiective, 
atunci totul se transformă într’o absurditate strigătoare la cer şi în acelaşi 
timp într’o poziţie de ridiculă demagogie spirituală. 

Să acceptăm totuşi solipsismul metodologic al acelor folklorişti care susţin 
identitatea deplină dintre ei şi folklor, raliindu-se la lozinca scornită în 
derâdere de Constantin Brăiloiu şi care afirmă că «le folklore, c’est moi »! 

Cât de uşoară ar fi munoa cercetătorilor, dacă ar avea aceştia dreptate! 
In loc să apucăm să colindăm ţara în lung şi în lat, anchetând, cu meto¬ 
dele aride ale ştiinţei, condiţiile sociale ale ivirii şi dăinuirii folklorului, 
mecanismul creaţiei populare şi al răspândirii bunurilor culturale, colec¬ 
tând documentele necesare asupra melodiilor, textelor, obiectelor şi opi¬ 
niilor în legătură cu ele, dela un cât mai mare număr de informatori 
(toate acestea cu pretenţia unei înregistrări complete şi obiective, cu aju¬ 
torul fonogramelor, stenogramelor, fotografiilor, cinematografierii, muzeo¬ 
logiei etc.), am avea la îndemână calea mult mai uşoară de a da prilej să 
vorbească şi de a nota mărturisirile spontane ale acelora care « făcând parte 
din fenomen o, ar elabora ştiinţă, aşa cum cântă privighetorile, primăvara. 

D-l Mihail Vulpescu de pildă nu este departe de a crede despre sine- 
însuşi că îşi este sieşi cel mai bun informator cu putinţă. In volumul său 
« Cântecul popular românesc », din 1930, nu se sfieşte să ne povestească urmă¬ 
torul detaliu autobiografic, concludent cu privire la această metodă de 
narcisism ştiinţific: pe când se afla Ia PariB, «descoperise» în domnia sa 

« darul sculpturii» şi lucrând la o statuie, simţi nevoia să cânte ceva. Im¬ 
proviza atunci o melodie fără de cuvinte, care era o « clasică melodie po¬ 
pulară ». 

Care era garanţia autenticităţii acestui cântec? E foarte simplu: iden¬ 
titatea dintre dânsul, ca folklorist român şi dânsul, ca personificare a folklo- 
rului român. Deşi crescut departe de ţară, trecut prin Conservatoriile Pari¬ 
sului, laureat al /vestitei Schola Canthorum, cântăreţ la Opera din Monte 
Carlo, sculptor amator la Paris şi, în sfârşit, dirigui tot al operei de <i cultu¬ 
ralizare » a Municipiului Bucureşti, « ţâşneşte din mine, în mod inconştient, 
o melodie care prezintă un ansamblu întreg de elemente constitutive cât 
se poate de tipice şi de naturale », adică « o melodie clasică populară româ¬ 
nească », căci « în mine, fiu de ţară, din părinţi neam de neam cântăreţi şi 
iubitori de muzică, nu a putut fi nici măcar stingherită vitalitatea etnică 

Cu alte cuvinte, dacă vrem să avem o melodie clasică românească, îl 
rugăm pe d-1 Vulpescu să cânte. Dacă vrem să aflăm mecanismul acelui 
tulburător mister al creaţiei populare, nu avem decât să-l analizăm pe d-1 
Vulpescu în momentul când « ţâşneşte » din dânsul melodia populară. 

In asemenea condiţii, în adevăr, folklorul devine o plăcere. Deplângem 
pe un Bella Bartok, care a folosit cu totul alte metode. Domnia sa nefiind 
însă membru al ethniei româneşti, a trebuit să renunţe la autoanaliză şi să 
procedeze la cercetări obiective, pe calea severă a ştiinţei. Ne mirăm, însă 
de ce nu folosesc toţi folkloriştii români metoda d-lui Vulpescu? De ce şi-a 
pierdut vremea un Kiriac„ cel dintâi în ţară la noi, colindând ţara şi făcând 
înregistrări mecanice? De ce l-au urmat pe această cale greşită, cei dela 
Arhiva de Folklore a Societăţii Compozitorilor Români ? De ce s’au cheltuit 
bani pentru Arhiva Fonogramicâ a Ministerului Instrucţiunii ? De ce atâţia 
alţii au cules de asemenea cu fonograful? 

Simt atâtea evidente avantagii de partea metodei d-lui Vulpescu, încât 
ar trebui să se ia măsuri împotriva acestei risipe de bani şi de timp pe care 
o pretinde cealaltă metodă, zisă ştiinţifică. Folkloriştii români, în măsura 
în care « vitalitatea ethnică a rasei» nu le este « stingherită », ar trebui să 
fie strânşi la olaltă şi siliţi să se autoanalizeze, singuri şi reciproc, după cele 
mai perfecţionate tehnici ale psihanalizei. 

Pentru ca metoda să se dovedească eficace, cea mai mare grijă ar trebui 
însă depusă ca nu cumva, în acest conclav al folklorului patriotic, să se 
strecoare elemente indezirabile. Cine nu poate afirma, aşa cum face d-1 C. I. 
Flinţiu, folklorist şi « doctorand în filosofie şi litere » în cartea sa Coreografie 
românească (Târgovişte, 1936) că face folklor «nu ca un cercetător sau un 
culegător de folklor, ci ca unul care am trăit şi am Bimţit intens întregul 
puls al vieţii săteşti, ca unul care până la vârsta de 24 de ani mi-am pe¬ 
trecut viaţa printre feciorii satului şi am luat parte activă la toate mani¬ 
festările vieţii sufleteşti din sat», «fiind astfel în măsură de a cunoaşte 
fundamental rostul acestor creaţii ale geniului popular», nu are ce căuta 
în cercul încins al adevăraţilor folklorişti. 

Nu ar fi rău de aceea, dacă s’ar cere solicitanţilor la această meserie, 
o declaraţie scrisă prealabilă, cu privire la metodologia ştiinţifică pe care 
vor să o folosească. Să declare de pildă, cum face d-1 Flinţiu, că « pentru a 
publica aceste perle — a căror tainică semnificaţie este de multe ori înţeleasă 
în mod fals— menţionez că nu am avut trebuinţă de a le culege, deoarece 
ele au fost şi sunt întipărite în sufletul meu », « bazat fiind nu pe cercetarea 
sau cunoaşterea lor din văzute sau din auzite, ci pe faptul că le-am simţit 
şi le-am trăit în toată intimitatea lor, încă din frageda-mi copilărie ». 

Sau să declare, aşa cum face d-1 C. N. Burileanu în cartea Intre frunză 
verde şi doine (Chişinâu, 1936), că lucrează «în calitatea mea de Oltean » 
şi se lasă «condus numai de modestele mele cunoştinţe în fapt de muzică 
populară, de dorul de a cânta din gură olteneşte şi din vioară ca un lăutar 
român ». Sau s’ar putea cere măcar subscrierea la declaraţia pe care o face 
d-1 Lucian Blaga în discursul său de recepţie la Academie, întitulat: Elogiul 
Salului. « Nu aş putea rosti cuvântul că aş fi făcut vreodată cercetări, 
tocmai sistematice şi cu stricte intenţii monografice cu privire la satul româ¬ 
nesc. Satul trăeşte în mine într’un fel mai palpitant (sic), ca experienţă 
vie. Sunt fiu de preot, toată copilăria—o fantastio de lungă copilărie — 
adolescenţa, întâia tinereţe până Iar-vârsta de douăzeci şi atâţia de ani, 
le-am petrecut, cu întreruperi impuse de nomadismul sezonier al şcolarului, 
la sat sau în nemijlocită apropiere, în orice caz în necurmat contact cu satul 
natal». «Ceea ce şcoala românească sau străină au adăugat, cred că n’a 
putut să altereze prea mult o substanţă sufletească modelată după nişte 
tipare cu atât mai efective cu cât fie impuneau mai inconştient şi mai ne¬ 
întrerupt ». 

I Voi vorbi prin urmare despre satul românesc nu ca un specialist care 
şi-a potrivit în prealabil metodele în laborator şi porneşte pe urmă să exa¬ 
mineze şi pe dinafară un fenomen. Voi vorbi despre satul româneso din 
amintire trăită şi făcând Sarecum parte din fenomen >. 

Sau dacă totuşi ar exista unii care nu s’ar încumeta să justifice o iden¬ 
titate între « copilărie » şi « sat» cum face d-1 Blaga, s’ar putea propune 
spre subscriere următorul manifest-program al d-lui Niculeseu Varone 
(Strigăluri dela jocurile populare româneşti, 1936), care ne poate servi drept 
certificat de « nealterare » sau « nestingherire » a etniei originale: « Acela 
care nu venerează şi nu susţine întotdeauna, cu tărie şi deplină convingere, 
ideologia satului nostru, acela care nu s’a identificat cu elementul majo¬ 
ritar şi băştinaş şi cu sufletul poporului (acolo, la brazda strămoşească, să 
trăiască d’avalma cu fraţii noştri săteni, spre a cunoaşte bine cele. mai inte¬ 
resante aspecte din viaţa lor socială), acela care nu iubeşte instinctiv şi cu 
toată inima admirabilele obiceiuri străbune şi tot ce formează specificul 
etnic al neamului, acela care nu înţelege, nu adoră şi nu proslăveşte eterna 
frumuseţe a poeziei noastre populare, acela nu este Român neaoş», şi ca 
atare nu poate fi folklorist, adică folklorul român în persoană. 

Ca atare, pe lângă mărturisirea «de a face parte din fenomen », ar fi 
bine să se ceară tuturor oamenilor de ştiinţă şi un certificat de etnie, prin- 
tr’o declaraţie solemnă de « venerare » a obiectului ce urmează a fi cercetat. 

II 

Deplângem faptul că un O vid Densuşianu, care s’a pretins a fi şi el fol- 
klorist şi filolog, nu a avut sentimentele de veneraţie pe care le are d-1 Va- 
rone. Ne miră chiar cum de a putut d-sa emite unele păreri de îndoială, 
asupra valorii folklorului român. Treacă-meargă asemenea atitudine la un 
Duiliu Zamfirescu, violent duşman al freneziei de « adorare » şi « venerare », 
a tot ce e folklor român, cu bun şi rău, căci prin aceasta însăşi, el se dove¬ 
deşte a nu fi Român neaoş. Dar e de mirare că un folklorist cum a fost Ovid 
Densuşianu a putut avea pretenţia de a studia « sine ira et studio » un feno¬ 
men social care dimpotrivă trebuie neapărat adorat şi venerat. 

Pentru a evita asemenea confuzii regretabile, pe viitor ar trebui ca ştiinţa 
românească să fie mai prudentă şî să nu se mulţumească nici măcar cu 
vreuna din declaraţiile pe care am avut onoare a le propune câteva rânduri 
mai sus. Ci, în sprijinul acestor declaraţii în stil Vulpescu, Flinţiu, Blaga 
sau Varone, este necesar să se exercite şi un control prin supunerea candi¬ 
daţilor folklorişti la o probă practică de improvizaţie liberă «în stil clasic 
popular ». 

La o astfel de probă, după cum am văzut, ar ieşi cu menţiunea « foarte 
bine » atât d-1 Vulpescu (voce), cât şi d-1 Burileanu (voce şi vioară). Socotim 
că domniile lor vor fi oricând gata a spori « Comoara Neamului» a d-lui 
Tăzlăoanu, cu încă vreo câteva capo d’opere populare autentice. 

Nu mai puţin d-1 Varone el însuşi ar putea să facă faţă foarte bună. 
Ne permitem a aduce drept dovadă în sprijin, câteva modele de creaţie 
varoniană, în «stil clasic popular», extrase din opul Folklor român coreo- 
grafic (1936): , 


« Hora ’i joo de veselie 
La munte şi la câmpie 
Fe întreaga Românie. 
Lăutarii când o cântă 
Din cimpoi sau din lăută 
Fetele se ’mbujoresc 
Şi băieţii le zâmbesc. 


Jocul, de flăcăi se ’ncepe 
Iar la urmă vin şi fete 
Şi se prinde fiecare 
îângă ibovnicul ce are. 
Ei Be mişcă toţi deodată 
înainte şi ’napoi 
C’aşa joacă pe la noi». 


Sau, tot atât de reuşite: 


«Iia toată numa ’ij flori 
Ce din noapte până ’n zori 
A cusut-o cu mult spor 
Ca să placă tuturor. 

Toată fota ’n trandafiri 
Numa ’n mătase şi fir 
Cu modele româneşti 
Frumoase ca ’n poveşti 
Toată lumea o privea 
Şi flăcăii o dorea. 

La furcărie am văzut 


Un covor frumo3 ţesut 
Lucrat di-o mândră fetiţă 
Ce-avea iie cu altiţă. 

Alta toarce din fuior 
Lână şi cântă de zor 
Numa, cântece di dor. 

Una face cusături 
Pe pânză şi cu ajuri 
Ţi-este drag ca să priveşti 
Izvoadele româneşti». 

Sau acestea, reprezentând un nec plus ultra: 

« Hora este un cere mare Cu o ghirlandă de flori 

Ce vă^ut din depărtare Din fete şi din ficiori». 

Are bună-asemănare 


Sau, încă mai reuşite, da 
« Hora noastră e o roată 
Ce-o admiră lumea toată 
Făcută din flăcăi şi fete 
încinse la brâu cu beto 
Şi au portul din bătrâni 
Cum se poartă la Români. 
Portul nostru ţărănesc 


aşa ceva e cu putinţă: 

Nu-1 dăm p’al orăşenesc 
Ce-i mai zice şi nemţesc 
Franţuzesc sau inglezosc. 
Hora ’n veci are să fie 
Cea mai bună mărturie 
De datina strămoşească 
Şi origina românească ». 


Regretăm din tot sulfetul că nu putem cita volumul întreg, care este 
plin de asemenea versuri, de mare înălţime etică şi admirabilă ţinută este¬ 
tică, scrise în perfect stil clasic popular cu o uluitoare ştiinţă a versificaţiei 
ţărăneşti, cu un vocabular în care abimdă cuvintele cu iz de cronică, precum 
« a juri», «modele», «ghirlandă» «admiră», «origină» şi cu vagi urme 
dialectale, precum «cântece di dor» sau «ficiori» caro întăresc autentici¬ 
tatea lucrării, şi care toate formează o adevărată « ghirlandă de flori» ce ne 
poate sta dovadă pentru strălucitul talent de versificator popular ald-lui 
Varone. 

E drept că Domnia sa nu susţine că aceste versuri sunt ale domniei sale 
proprii. Dar credem că numai din modestie d-1 Varone ne afirmă că aceste 
«strigături» «se obişnueşte în comuna Călineşti, Plasa Podgoria, jud. 
Muscel». Dovada o avem în faptul că într’o altă carte a domniei sale (d-1 
Varone e un foarte prolific publicist, retipărind acelaşi material şi aceleaşi 
comentarii de câteva ori pe an, în volume şi ediţii multiple) şi anume în 
« Strigături dela jocurile populare româneşti » din acelaşi an 1936, domnia 
sa republică aceleaşi versuri, «riguros selecţionate» şi «caracterizate prin 
idei variate, exprimate într’o admirabilă şi bogată limbă populară româ¬ 
nească ». 

Şi ceea ce e semnificativ, e faptul că, deşi le retipăreşte în aceeaşi ordine, 
ele poartă totuşi menţiunea că de dala aceasta nu se mai «obişnueşte în 
comuna Călineşti, etc» ci o parte în Moldova, o parte în Oltenia şi o parte 
în Muntenia! 

Este clar deci că ele aparţin d-lui Varone, care iscăleşte din nou cu 
pseudonimul domniei sale bine cunoscut de «Poporul român ». Şi cum tot 
« popor român » este şi la Călineşti-Muscel, şi în Moldova, Oltenia şi Mun¬ 
tenia, d-1 Varone este îndrituit a menţiona indiferent oricare din provin¬ 
ciile sau satele ţării ca loc de baştină a acestor poezii în stil clasic popular. 
Ele sunt universal româneşti, prin definiţie, după cum şi autorul lor este 
însuşi folklorul român în persoană. 

Că aşa este şi nu altfel, putem să ne convingem şi din faptul că d-1 Varone 
le mai publică odată, tot îu anul de graţie 1936 dela naşterea Domnului, de 

data aceasta într’un volum în limba franceză. Era neapărat necesară o ase¬ 
menea editare în limbă străină, ca să aibe şi occidentalii prilejul să adore 
şi să venere pe d-1 « Georges T. Nicolesco-Varone » (Le folklore roumain 
versifii). De data aceasta ni se spune pe şleau că e vorba de nişte « Vers 
patriotiques improvisâs ». E aşa dar limpede că aceste versuri nu puteau 
fi improvizate, exact cu aceleaşi cuvinte şi în aceeaşi ordine odată în tota¬ 
litatea lor, la Călineşti-Muşcel şi alte ori sub formă de piese detaşate, în 
Muntenia, Moldova şi Oltenia. Versurile sunt fără îndoială improvizate, 
dar de d-1 Varone. Ba, în ediţia franceză,, făcând aplicaţia acelei reguli pe 
care Bartock a numit-o « Variationstrieb » şi care arată că poporul, în ope¬ 
raţia de executare a unui cântec, creiază variante mereu noi în jurul ace¬ 
loraşi teme, d-1 Varone îşi ia libertatea de a reimproviza versurile cu oare- 
cari modificări, Căci în loc de « origina românească » din textul autohton, 
se improvizează « Et d’origine romaine », ceea ce, în afară de faptul că este 
cu mult mai nobil, ne dovedeşte că d-1 Varone e capabil să susţie proba 
creării de autentic folklor român versificat, până şi în limba franceză. 

De aceea socotim că este cu totul greşit d-1 Flinţiu când îl denunţă pe 
d-1 Varone (augur augurem) de incorectitudine ştiinţifică, pe motiv că, 
dându-i câteva jocuri-strigături, d-1 Niculescu Varone le-ar fi publicat în 
cartea sa «Jocuri româneşti necunoscute» (1930, operă premiată de Aca¬ 
demia Română cu premiul Năsturel) «fără să arate dela cine şi unde le-a 
cules *, fără să menţioneze deci că au fost culese dela alt folklor român în 
persoană, care e d-1 Flinţiu. Dar, în definitiv, cine le-a creat este pentru noi 
absolut indiferent. Că vor fi aceste versuri ale d-lui Varone sau ale d-lui 
Flinţiu, este acelaşi lucru din moment ce din amândoi ţâşneşte melodia 
clasică populară, din moment ce gura lor e «gura poporului». 

De asemenea este greşit d-1 flinţiu şi când îl acuză pe d-1 Varone că 
unora din poezii «le-a denaturat adevărul, fie prin introducerea unor cuvinte 
care nu se întrebuinţează la faţa locului, fie prin schimbarea numirii jocului^ 
iar la unele strigături a făcut adaosuri şi înlocuiri de cuvinte fără de rost». 

Este la mijloc o ceartă meschină. Dacă d-1 Varone ar fi înlocuit unele 
cuvinte prin altele care « se întrebuinţează * la faţa locului, sau ar fi făcut 
modificări « cu rost », aşa cum le făceau pe vremuri Alecsandri şi ceilalţi 
autori de poezii populare « culese şi corese *, sau Athanasie Marienescu care, 
vorba d-lui Constantin Brăiloiu, mai introducea pe ici pe colo câte o « feţi¬ 
şoară sabinioară t>, atunci totul ar fi fost în regulă şi d-1 Varone ar fi fost 
un folklorist stil 1944, ultra-modem şi ultra-ştiinţific. 

Oricum ar fi însă, d-1 Varone merită să fie promovat la proba practică 
de folklor improvizat. 

Facultatea aceasta de liberă improvizare de folklor popular, poate de 
altfel să fie folositoare şi în alte împrejurări decât cele ale unui concurs eli- 
minator la profesiunea de folklorist. Căci sunt multe ştiinţele care, la un 
moment dat, pot avea nevoie de o cunoaştere a vieţii populare. Istoria de 
pildă, îşi găseşte deseori un sprijin in cunoaşterea legendelor populare. 
Ne putem de aceea lesne închipui, ce folositor ar fi pentru unii istorici, în 

căutare de dovezi pentru una din tezele .lor, dacă ar putea «improviza » 
legende populare versificate care, ca prin minune, s’ar potrivi perfect pentru 
întemeierea viziunii lor. 

Iată de pildă cum procedează unii din « istoricii » şi« filologii» care aparţin 
grupului «traco-geto-dacic », despre a căror şcoală se cade să vorbim altă¬ 
dată, mai pe larg. Astfel d-1 G. Ionescu-Nica, «fost magistrat şi avocat», 
e luptător, prin scris şi viu grai, în sprijinul temei identităţii limbii sanscrite 
dace cu limba românească actuală. N 5 am avut fericirea de a asista la expu¬ 
nerea acestei teze în faţa sătenilor din Chimogi, în cadrul activităţii cultu¬ 
rale (aflate în dispersiune sub conducerea d-lui M. Vulpescu), a Munici¬ 
piului Bucureşti. Dar îmi stă la îndemână textul scris, tipărit în ziarul 
« Informaţiuni », Bucureşti, anul II, 1944, numerele 16 şi 17, 

Aceeaşi teză o susţin de altfel şi alţii, precum d-1 Marin Bărbulescu 
Dacu, deosebirea fiind doar în strălucirea necontestabilă a talentului şi 
multiplicitatea mijloacelor d-lui Ionescu-Nica. 

Căci pe când d-1 Marin Bărbulesou-Dacu nu are, la îndemână decât 
«participarea la fenomen», d-1 Ionescu-Nica adaogă şi putinţa de a-şi 
sprijini «trăirea» cu facultatea de scornire a folklorului român. 

In adevăr, d-1 Marin Bărbulescu-Dacu, cu ajutorul d-rei Maria M. Băr¬ 
bulescu, scoate un volum intitulat « Originea Daco-tracă a limlei române », 
voi. I cu un vocabular rumân sanscrit » (Bucureşti, fără an), în care domnia- 
sa ne arată cum « am aflat adevărul», pe temeiul unei autoanalize. 

Domnia-sa ne spune « fie că vreau, fie că nu vreau, eu sunt silit de ra¬ 
ţiune şi de fapte să recunosc în mine, că acest mic eu al meu este o clipită 
în infinitul întins, în timp, spaţiu şi conştinţă, care toate trei se confundă 
între ele, formând un sine, care deşi la prima vedere pare de sine stătător, 
acest eu al meu, se confundă în eul naţiunii mele ». 

Analizându-se, în continuare d-1 Bărbulescu, afirmă: «Tot eu, simt 
acest eu al meu ca existând într’o preexisfenţă, de cam 100 ani trăiţi înaintea 
mea ». Şi apoi, făcând încă un pas spre abisurile autoanalizei, d-1 Bărbulescu- 
Dacu ne comunică marea sa descoperire: «Cetitorule, tu nu ştii că într’o 
zi din anul 1936 pe când mă aflam la biblioteca Academiei Române, din 
Bucureşti, am plâns... şi de ce crezi? De bucurie»! 

«Da, era o adevărată nebunie, nebunie prea adevărată. Eul meu se 
recunoaştea în acela al Dacului din India, care trăise cu cel puţin 7—8— 
10.000 ani în urmă ». 

« Perpetuitatea eului meu timp de 10.000 de ani », Be dovedise deci d-lui 
Bărbulescu-Dacu, care ne informează că el şi toţi ai lui sunt din Tencănău- 
Dolj, pe calea surprinderii unei «indentităţi » (sic) a graiului « rumânesc * 
cu graiul Dacului din India. (Scrierea «indentic», des repetată la acest 
autor, e probabil adoptată pentru a indica mai stăruitor indentitatea 
noastră cu India). 

Dar pentru a surprinde această «indentitate» de euri, trebuie să fii 
cunoscător al limbii nu româneşti, ci « rumâneşti », adică al limbii care se 
vorbeşte, dacă nu chiar la Tencănău-Dolj, cel puţin în alte sate din România. 
De aceea d-1 Bărbulescu-Dacu se' adresează nu oricui, ci numai acelora pe 

care îi poate saluta, în prefaţa sa, cu numele de « Fraţilor » şi care satisfao 
următoarele condiţii de trăire: «care sânteţi rumâni adevăraţi, prin naştere 
şi prin traiu, cel puţin ai primilor voştri 16—20 ani, laolaltă cu părinţii 
rudele şi vecinii voştri, care şi ei să fi fost rumâni de baştină, trăitori în 
localităţi rurale (depărtate de furnicarul cosmopolit al oraşelor), care părinţi 
şi rude şi vecini n’au suferit cumva, din întâmplare, vreo influenţă străină 
Bau vreo înstrăinare mai îndelungată de locul lor strămoşesc ». 

Numai acei care fac parte deci din această categorie vor putea să-şi recu¬ 
noască eurile vieţuind do 10.000 ani şi să simtă indentilatea cu graiul Dacului 
Indian primordian. 

Iată dar că metoda trăirii, adică «participarea la fenomen», voi ba d-lui 
Blaga, este folositoare şi în filologie. 

Dar cum spuneam, ceea ce îi lipseşte d-lui Marin Bărbulescu-Dacu 
cel puţin în acest prim volum, este facultatea de creare a folklorului, pe 
care o are în schimb, din plin, d-1 G. Ionescu Nica, Şi d-sa, probabil «pe calea 
unor iniţieri» de felul celei suferite de d-1 Bărbulescu-Dacu, ajunge la 
concluzia că limba română este dacă şi că limba dacă este limba sanscrită, 
Dar dovezile pe care le aduce sunt cu mult mai concludente decât ale riva¬ 
lului său întru descoperiri sensaţionale. Căci d-1 Nica adaogă filologiei 
folklorul, găsind în legendele noastre versificate, dovada originii noastre 
istorice, « Certificatul de naştere al poporului român ». 

Să ascultăm cu răbdare câteva pasaje, care ar putea să facă să îngăl¬ 
benească de gelozie profesională pe însuşi d-1 Varone: 

«Vorbim de ţăranul român, carpato-dunărean şi balcanic. Să-l între¬ 
băm cine este şi de unde vine el. Să-i cerem cartea do vizită şi actul de 
naştere ». 

«Iată recomandaţiunea lui, de poet născut, adică în versuri populare 
în care arată ce este poporul român şi de unde. El zice că Românii sunt: 


« Un popor de feţi frumoşi 
De bălăci şi bălăciţe 

Un popor de feţi frumoşi 
De bălăci şi de balaşe 

Un popor do feţi frumoşi . 
De bălăci şi bălăciţe 


De flăcăi veşnic voioşi 
Şi de mândre copiliţe 

De voinici veşnic voioşi 
Şi fetiţe drăgălaşe 

De voinici ce’s curajoşi 
.Şi de gingaşe fetiţe ». 


La această recomandaţîune, mai adaugă: 

Românul se naşte creştin Cu suflet fără venin 

Că-i făcut de Dumnezeu Şi să nu gândească rău 


Românul se naşte c’un vis Ca să intre ’n ..Paradis 
Să prindă cerul luminos Şi să vadă pe Cristos » 

« Şi la această recomandaţiune mai adaogă, pentru a nu lăsa nicio îndo¬ 
ială asupra identităţii lui»: 

« Străbunii noştri’s Făt Frumos Şi-o Ileana Cosinzeană 
Om voinic şi sănătos Suflet bun, nu de vicleană ». 


Şi d-1 lonescu-Nica, tare pe aceste «dovezi ale originei noastre san¬ 
scrite »(!), ne apostrofează: «Mă rog, Români cetitori, vă recunoaşteţi 
actul de identitate pe care vi l-au lăsat părinţii î Mă adresez vouă Români 
născuţi, adică veniţi dela ţară, din creierul munţilor şi câmpiile mănoase 
ale Daciei Carpatice dunărene, nu rezultaţi din corcirea orăşenilor români 
cu toţi veneticii globului pământeso rătăciţi pe la noi». 

Să ne ierte Dumnezeu, dar încetând a glumi, afirmăm că ceea ce se poate 
recunoaşte în poezia d-lui Nica este falşul patent. 

întocmai ca şi în cazul d-lui Varone, în aceşti improvizatori de versuri 
populare, care au cutezanţa de -a-şi da propriile lor elucubraţii drept creaţii 
ale poporului român, recunoaştem o totală lipsă de probitate ştiinţifică, 
dublată de o totală necunoaştere a materiei. 

Ne-am fi aşteptat dela aceşti fanatici şovini ai folklorului, din partea 
acestor monopolizatori ai ştiinţei, pe calea «trăirii» şi a « etniei», măcar 
o cunoaştere vagă a problemei, care să le permită să pastişeze decent ver¬ 
surile populare. Dar toate creaţiile lor «în stil clasic popular » sunt groso¬ 
lane mistificări, în care necinstea merge în bună frăţietate cu ignoranţa. 

Hotărît lucru, dela Gh. Dem. Teodorescu şi până astăzi, am făcut un 
imens pas înapoi, dacă asemenea apariţii de « folldorişti » se pot ivi şi dacă 
ele pot fi luate în serios. Mistificatorii, cu fraza lirică pe buze, cu hiperbola 
adorării şi a venerării Ethniei româneşti, cu demagogia « participării la feno¬ 
men », îşi îngăduie să tipărească volume peste volume, să apară în săli pu¬ 
blice, pe la diverse, at£.enee şi serbări populare, să monopolizeze dreptul 
de a vorbi, şi uneori în profitul foarte vizibil personal, să se declare « cunos¬ 
cători », « cercetători », «'deschizători de drumuri », într’un cuvânt profeţi 
şi oameni de ştiinţă în acelaşi timp, demni de a fi premiaţi, felicitaţi şi de¬ 
coraţi cu toate prilejurile festive şi comemorative. 

Zadamio li se arată lipsa de pregătire şi de probitate ştiinţifică. Za¬ 
darnic se ridică împotriva lor acuzaţiile. Senini şi distanţi, tari pe efectul 
magic al frazei sonore cu nuanţă de iubire de ţară, aceşti impostori îşi oon- 
tinuă opera fără să le pese. 

Amuzanţi, atâta vreme cât sunt modeşti sau bieţi maniaci singurateci, 
ei ajung a fi primejdioşi când glasul lor confuz şi agresiv începe să tulbure 
minţile altora. 


H. H. STAHL 



